Strákurinn á Stamford
André Villas-Boas, 33 ára gamall Portúgali, var í gærmorgun ráðinn knattspyrnustjóri Chelsea. Hann tekur við af Carlo Ancelotti sem var rekinn í lok síðasta keppnistímabils.
Villas-Boas kannast vel við sig á Stamford Bridge í London því þar var hann í fjögur ár sem aðstoðarmaður landa síns, Josés Mourinhos. Samvinna þeirra hefur verið enn lengri en það því Villas-Boas var áður með Mourinho hjá Porto í eitt ár og síðan fylgdi hann félaga sínum til Inter Mílanó á Ítalíu.
Óhætt er að segja að Villas-Boas hafi slegið í gegn á stuttum ferli sem aðalþjálfari. Hann sagði skilið við Mourinho sumarið 2009 og var í október ráðinn til Académica, sem þá sat á botni efstu deildarinnar í Portúgal og hafði ekki unnið leik. Strákurinn sneri gengi liðsins við, það endaði að lokum í 11. sæti deildarinnar, tíu stigum fyrir ofan fallsæti.
Nánari umfjöllun um nýja knattspyrnustjórann hjá Chelsea er að finna í íþróttablaði Morgunblaðsins í dag.
André Villas-Boas var í gærmorgun ráðinn knattspyrnustjóri Chelsea.
Villas-Boas kannast vel við sig á Stamford Bridge í London.
Þar var hann í fjögur ár sem aðstoðarmaður landa síns, Josés Mourinhos.
Óhætt er að segja að Villas-Boas hafi slegið í gegn á stuttum ferli sem aðalþjálfari.
Hann sagði skilið við Mourinho sumarið 2009 og var í október ráðinn til Académica sem þá sat á botni efstu deildarinnar.
Strákurinn sneri gengi liðsins við, það endaði að lokum í 11. sæti deildarinnar.